
                              PARLAMENTUL  ROMÂNIEI

                                 CAMERA DEPUTAŢILOR

	                Comisia pentru buget,

                     finanţe şi bănci

             Nr. 4c-2/507
Bu
  
	Comisia pentru politică economică,

                 reformă şi privatizare
             Nr. 4c-1/281          

 


                                                                                                București, 06.11.2013                                              
                                                                                                Nr. PL-x  378/2013

                                                          BIROULUI  PERMANENT  

                                                                            AL

CAMEREI  DEPUTAŢILOR

Vă înaintăm, alăturat, RAPORTUL COMUN asupra proiectului de Lege pentru aprobarea Ordonanței de urgență a Guvernului nr. 94/2013 pentru modificarea și completarea Ordonanței de urgență a Guvernului nr. 93/2012 privind înființarea, organizarea și funcționarea Autorității de Supraveghere Financiară, precum și pentru modificarea şi completarea Legii nr. 136/1995 privind asigurările și reasigurările în România, trimis Comisiei pentru buget, finanţe şi bănci și Comisiei pentru politică economică, reformă şi privatizare, cu adresa nr. PL-x 378 din 21 octombrie 2013, înregistrată sub nr. 4c-2/507, respectiv nr. 4c-1/281 din 21 octombrie 2013, Camera Deputaţilor fiind prima Cameră sesizată. 
     În raport cu obiectul şi conţinutul reglementării, iniţiativa legislativă face parte din categoria legilor organice.
                               PREŞEDINTE                                                          PREŞEDINTE   

      Gheorghe DRAGOMIR                                                   Mihai TUDOSE                                                

RAPORT COMUN

asupra
proiectului de Lege pentru aprobarea
Ordonanței de urgență a Guvernului nr. 94/2013 pentru modificarea și completarea Ordonanței de urgență a Guvernului nr. 93/2012 privind înființarea, organizarea 
și funcționarea Autorității de Supraveghere Financiară, precum și pentru modificarea şi completarea Legii nr. 136/1995 privind asigurările și 
reasigurările în România
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget, finanţe şi bănci şi Comisia pentru politică economică, reformă şi privatizare au fost sesizate, spre dezbatere în fond, în procedură de urgenţă, cu proiectul de Lege pentru aprobarea Ordonanței de urgență a Guvernului               nr. 94/2013 pentru modificarea și completarea Ordonanței de urgență a Guvernului                 nr. 93/2012 privind înființarea, organizarea și funcționarea Autorității de Supraveghere Financiară, precum și pentru modificarea şi completarea Legii nr. 136/1995 privind asigurările și reasigurările în România, trimis cu adresa nr. PL-x 378 din 21 octombrie 2013, înregistrată sub nr. 4c-2/507, respectiv nr. 4c-1/281 din 21 octombrie 2013.
Conform prevederilor art. 75 din Constituţia României, republicată, şi ale                art. 92 alin. (8) pct. 2 din Regulamentul Camerei Deputaţilor, republicat, Camera Deputaţilor este prima Cameră sesizată.

Consiliul Legislativ, prin avizul nr. 1143 din 17 octombrie 2013, a avizat favorabil proiectul de ordonanţă de urgenţă, cu observaţii şi propuneri.

Comisia juridică, de disciplină şi imunităţi a avizat favorabil iniţiativa legislativă, conform avizului nr. 4c-11/1159 din 30 octombrie 2013.

Comisia pentru muncă şi protecţie socială a avizat favorabil proiectul de lege în forma prezentată de iniţiator, conform avizului nr. 4c-7/584 din 30 octombrie 2013.
Comisia pentru afaceri europene a avizat favorabil iniţiativa legislativă, conform avizului 4c-19/850 din 6 noiembrie 2013. 
Proiectul de lege supus dezbaterii  are ca obiect de reglementare  aprobarea Ordonanței de urgență a Guvernului nr. 94/2013 pentru modificarea și completarea Ordonanței de urgență a Guvernului nr. 93/2012 privind înființarea, organizarea și funcționarea Autorității de Supraveghere Financiară, precum și pentru modificarea şi completarea Legii nr. 136/1995 privind asigurările și reasigurările în România, având în vedere angajamentele legislative şi instituţionale pe care Autoritatea de Supraveghere Financiară (A.S.F.) le-a asumat cu Fondul Monetar Internaţional şi cu reprezentanţii Comisiei Europene, în scopul armonizării cu cele mai bune practici internaţionale, precum şi pentru reducerea numărului de membri ai Consiliului A.S.F. şi introducerea unor dispoziţii care să prevadă regimul incompatibilităţilor şi al conflictului de interese.

În conformitate cu prevederile art. 61 şi 63 din Regulamentul Camerei Deputaţilor, republicat, membrii celor două Comisii au examinat iniţiativa legislativă în şedinţe separate. 
Comisia pentru politică economică, reformă şi privatizare, a examinat iniţiativa legislativă menţionată mai sus în şedinţa din 5 noiembrie 2013. Din numărul total de             28 de membri ai Comisiei pentru politică economică, reformă şi privatizare au participat la dezbateri 25 deputaţi.
Comisia pentru buget, finanţe şi bănci a examinat proiectul de lege menţionat mai sus şi documentele care îl însoţesc în şedinţa din 6 noiembrie 2013. La lucrările Comisiei au fost prezenți un număr de 15 deputați.
La lucrările celor două Comisii au participat, în calitate de invitaţi, din partea Autorităţii de Supraveghere Financiară, doamna Melania Nicoleta Grecu – director al Direcţiei Juridice, iar din partea Ministerului Finanțelor Publice, domnul Dan Manolescu – secretar de stat, doamna Oana Iacobescu – şef serviciu şi doamna Loredana Radu                   – consilier.
În urma examinării proiectului de lege şi a opiniilor exprimate, membrii celor două Comisii au hotărât, cu majoritate de voturi, să supună plenului Camerei Deputaţilor, spre dezbatere şi adoptare,  proiectul de Lege pentru aprobarea Ordonanței de urgență a Guvernului nr. 94/2013 pentru modificarea și completarea Ordonanței de urgență a Guvernului nr. 93/2012 privind înființarea, organizarea și funcționarea Autorității de Supraveghere Financiară, precum și pentru modificarea şi completarea Legii nr. 136/1995 privind asigurările și reasigurările în România, în forma prezentată de iniţiator.
În raport cu obiectul şi conţinutul său, iniţiativa legislativă face parte din categoria legilor organice. 

  PREŞEDINTE                                                          PREŞEDINTE                            
          Gheorghe DRAGOMIR                                                 Mihai TUDOSE                                                                        

     SECRETAR                                                               SECRETAR                                                                                                                                                            Mihai-Aurel DONŢU                                                      Cornel ITU

